b'\n_START_ARTICLE_\nLourdes\n_START_SECTION_\nZemljopisni polo\xc5\xbeaj\n_START_PARAGRAPH_\nMo\xc5\xbee se vidjeti sa ju\xc5\xbenih vrhova Pireneja kao \xc5\xa1to su Aneto, Montaigu, Vignemale, dok se oko grada nalaze tri vrha koja dose\xc5\xbeu visinu i do 1000 m, a poznata su pod imenima Beout, Petit Jer, i Grand Jer. Na Petit Jeru se nalaze tri kri\xc5\xbea, a na Grand Jeru jedan kri\xc5\xbe kao \xc4\x8duvar grada koji le\xc5\xbei ispod njega._NEWLINE_Lourdes le\xc5\xbei na visini od 420 m i sjeci\xc5\xa1te je Gave de Pau rijeke koja dolazi s juga od Gavarnie i u koju se ulijeva nekoliko manjih rijeka. Rijeka se tada grana na zapad prema Bearnu i prolazi pokraj nekoliko spilja i nizvodno prema gradu Pau, a zatim i Biarritzu._NEWLINE_Lourdes je bio mali trgova\xc4\x8dki grad koji le\xc5\xbei u podno\xc5\xbeju Pireneja. U to vrijeme najistaknutiji dio grada bio je utvr\xc4\x91eni dvorac. Nakon ukazanja Bla\xc5\xbeene Djevice Marije djevoj\xc4\x8dici Bernardici Soubirous, Lourdes se razvio u ogromno turisti\xc4\x8dko odredi\xc5\xa1te kao Marijansko sveti\xc5\xa1te. Danas Lourdes ima populaciju od oko 17 000 stanovnika, ali je sposoban prihvatiti i 5 000 000 hodo\xc4\x8dasnika i turista svake sezone. Lourdes je drugi grad u Francuskoj po broju hotela, odmah iza Pariza, sa 270 hotela.\n_START_SECTION_\nUkazanja\n_START_PARAGRAPH_\nBernardica Soubirous je ro\xc4\x91ena 7. sije\xc4\x8dnja 1844 g. u Lourdesu. Pravo ime joj je Marie-Bernade Soubirous. Bila je k\xc4\x87i mlinara. Njezine vizije su dovele do toga da je Lourdes postao jedno od najpoznatijih sveti\xc5\xa1ta u svijetu. Krhkog zdravlja, Bernardica je bila najstarija od devetero djece iz siroma\xc5\xa1ne obitelji. Oboljela je od kolere u epidemiji koja je bila 1854 g., a bolovala je i od astme i drugih bolesti._NEWLINE_U velja\xc4\x8di 1858., 14-godi\xc5\xa1nja Bernardica tvrdila je da joj se Bla\xc5\xbeena Djevica Marija ukazala u spilji Massabielle. Kip Na\xc5\xa1e Gospe od Lourdesa postavljen je u spilju 1864._NEWLINE_Prvo ukazanje se dogodilo na \xc4\x8detvrtak, 11. velja\xc4\x8de 1858. Bernardica je oti\xc5\xa1la u spilju da bi skupila drva za vatru. No kada je trebala prije\xc4\x87i rijeku, \xc4\x8dula je puhanje vjetra, te se pojavila Gospa u bijeloj haljini s plavim pojasom i sa \xc5\xbeutim ru\xc5\xbeama na stopalima, iste boje kao i njezina krunica, dok su zrna krunice bila bijela. No Gospa je odjednom nestala. Bernardica je upitala svoje prijateljice jesu li vidjele i\xc5\xa1ta, no one su odgovorile da nisu. U tre\xc4\x87em ukazanju Gospa joj je rekla da je ne\xc4\x87e usre\xc4\x87iti na ovome svijetu, ali na sljede\xc4\x87em ho\xc4\x87e. U \xc4\x8detvrtom ukazanju uz Bernardica je bila prisutna i njezina majka te tetke. U petom ukazanju Bernardica je rekla da ju je Gospa nau\xc4\x8dila svakodnevnu molitvu. Do tada se vijest ve\xc4\x87 pro\xc5\xa1irila gradom i mnogi su pretpostavili sa joj se ukazuje Bla\xc5\xbeena Djevica Marija._NEWLINE_U osmom ukazanju Gospa joj je rekla, da se Bogu moli za gre\xc5\xa1nike. U devetom ukazanju Gospa joj je rekla da ode i okupa se na izvoru u spilji. Kako nitko nije znao za taj izvor i nije bilo nikakvih znakova da on postoji, Bernardica se oti\xc5\xa1la okupati u rijeku, ali Gospa joj je pokazala na kamen ispod kojeg je odjednom potekla voda. Za vrijeme dvanaestog ukazanja dogodilo se prvo ozdravljenje. Djevojka koja je imala paraliziranu ruku nakon \xc5\xa1to ju je oprala u izvoru, mogla ju je micati. U trinaestom ukazanju Gospa je rekla Bernardici da rekne sve\xc4\x87eniku da do\xc4\x91e i sagradi kapelu, te da ljudi dolaze u procesijama. U \xc5\xa1esnaestom ukazanju pojavila se Gospa i rekla "Ja sam Bezgre\xc5\xa1no Za\xc4\x8de\xc4\x87e"._NEWLINE_Ovo je bio presudan podatak za priznavanje autenti\xc4\x8dnosti Bernardi\xc4\x8dinog vi\xc4\x91enja. Naime, samo 4 godine ranije, 1854. godine, papa Pio IX. bulom "Ineffabilis Deus" proglasio je dogmu o Marijinom Bezgre\xc5\xa1nom za\xc4\x8de\xc4\x87u. U ono vrijeme samo su rijetki znali da se u Rimu raspravlja o pitanju Marijinog bezgre\xc5\xa1nog za\xc4\x8de\xc4\x87a. Svima crkvenim istra\xc5\xbeiteljima je bilo potpuno jasno da neuka i nepismena mlinarova k\xc4\x87i Bernardica nije sama mogla izmisliti niti razumjeti va\xc5\xbenost imena koje joj je draga "Gospo\xc4\x91a" rekla u vi\xc4\x91enju. Prije posljednjeg ukazanja spilja je bila za\xc5\xa1ti\xc4\x87ena od strane lokalne vlade, a Bernardica je kle\xc4\x8dala izvan ograde pokraj rijeke i tada je vidjela Gospu koja je izgledala ljep\xc5\xa1e no ikad prije. Kada su se doga\xc4\x91ala mnoga ukazanja, uz Bernardicu su obi\xc4\x8dno bili prisutni i lije\xc4\x8dnici te policajci koji bi je ispitivali poslije ukazanja.\n_START_SECTION_\nSveti\xc5\xa1te\n_START_PARAGRAPH_\nSveti\xc5\xa1te Lourdes je osnovano upravo na tim ukazanjima Bla\xc5\xbeene Djevice Marije siroma\xc5\xa1noj \xc4\x8detrnaestogodi\xc5\xa1njoj djevojci, Bernardica Soubirous. Bernardica je \xc4\x8desto padala u ekstazu. Misteriozne vizije koje je vidjela u spilji Massabielle su bile o mladoj i divnoj \xc5\xbeeni. Iz po\xc4\x8detka sve\xc4\x87enstvo je bilo skepti\xc4\x8dno. No samo 4 godine kasnije, 1862. g., biskup je ukazanje proglasio vjernim: \xe2\x80\x99\xe2\x80\x99opravdano je vjerovati u stvarnost ukazanja\xe2\x80\x99\xe2\x80\x99. Bazilika je sagra\xc4\x91ena na kamenu Massabielle, a sagradio ju je M. Peyramele, pari\xc5\xa1ki sve\xc4\x87enik. _NEWLINE_Godine 1873. g. veliko \xe2\x80\x99\xe2\x80\x99nacionalno\xe2\x80\x99\xe2\x80\x99 francusko sveti\xc5\xa1te je inaugurirano. Tri godine kasnije bazilika je posve\xc4\x87ena i kip je sve\xc4\x8dano okrunjen. Godine 1883. postavljen je kamen temeljac i druge crkve, jer prva nije bila dovoljno velika. Sagra\xc4\x91ena je u podno\xc5\xbeju bazilike i posve\xc4\x87ena je 1901.g., a nazvana je Crkva Krunice. Papa Lav XIII. osnovao je poseban ured i misu u znak proslave ukazanja. Godine 1907. Pio X. pro\xc5\xa1irio je proslavu ove gozbe na cijelu Crkvu i sada se slavi 11. velja\xc4\x8de. Posebno impresivne su procesije svjetla svije\xc4\x87a i sakramenata._NEWLINE_Nikada jedno sveti\xc5\xa1te nije privla\xc4\x8dilo tolike gomile ljudi. Na kraju 1908. g., kada se slavila pedeseta godi\xc5\xa1njica ukazanja, iako je zapisivano tek od 1867. g., 5297 hodo\xc4\x8da\xc5\xa1\xc4\x87a je registrirano i sveti\xc5\xa1te je posjetilo 4 919 000 hodo\xc4\x8dasnika. No broj hodo\xc4\x8dasnika koji su sami do\xc5\xa1li bio je mnogo ve\xc4\x87i od onih, koji su do\xc5\xa1li u grupama. _NEWLINE_Moraju se dodati i posjetitelji, koji ne dolaze kao hodo\xc4\x8dasnici, ali koje privla\xc4\x8di religiozni osje\xc4\x87aj ili ponekad jednostavno \xc5\xbeelja da vide ovo nadaleko poznato mjesto. Svaka dr\xc5\xbeava ima svoj dio grada koji i namje\xc5\xa1ta. Od ukupnog broja hodo\xc4\x8dasnika, 464 000 dolaze iz ostalih dr\xc5\xbeava svijeta osim Francuske. Dolaze iz SAD-a, Njema\xc4\x8dke, Belgije, Austrije, Ma\xc4\x91arske, \xc5\xa0panjolske, Portugala, Italije, Engleske, Irske, Kanade, Brazila, Bolivije i tako dalje. Biskupi ih vode na put. Na kraju pedesete obljetnice, 2013 sve\xc4\x87enika, uklju\xc4\x8duju\xc4\x87i 546 nadbiskupa, 19 patrijarha i 69 kardinala hodo\xc4\x8dastili su u Lourdes. Prosje\xc4\x8dno 200 milijuna hodo\xc4\x8dasnika posjetilo je Sveti\xc5\xa1te od 1860.g., a Rimokatoli\xc4\x8dka Crkva je priznala 68 \xc4\x8dudesnih ozdravljenja, ali ih se dogodilo mnogo vi\xc5\xa1e.\n_START_SECTION_\nOzdravljenja\n_START_PARAGRAPH_\nAli jo\xc5\xa1 zapa\xc5\xbeenije od gomile hodo\xc4\x8dasnika je niz \xc4\x8dudesnih ozdravljenja, koja su se dogodila pod za\xc5\xa1titom sveti\xc5\xa1ta. U prvoj polovici odkada postoji sveti\xc5\xa1te zapisano je 3962 ozdravljenja od raznih bolesti. Usprkos toj vjernoj statistici iz koje se mogu vidjeti imena i prezimena svih ljudi koji su ozdravili, datum ozdravljenja, ime bolesti, i lije\xc4\x8dnika koji je potvrdio ozdravljenje, i neizbje\xc5\xbene su sumnje, koje se mogu pripisati uzbu\xc4\x91enoj ma\xc5\xa1ti, bolesnika koja se ubrzo sru\xc5\xa1i. Ali ipak pravo je i zabilje\xc5\xbeiti: ove neizbje\xc5\xbene gre\xc5\xa1ke se pojavljuju samo u drugorazrednim slu\xc4\x8dajevima koji nisu kao drugi bili predmet prou\xc4\x8davanja. Tako\xc4\x91er broj slu\xc4\x8dajeva je jednak i prekora\xc4\x8den brojem pravih izlje\xc4\x8denja, koji nisu zabilje\xc5\xbeeni. Oni koji su se oporavili nisu obavezni prijaviti se i polovica njih se i ne prijavi. _NEWLINE_U prosjeku 4000 ozdravljenja se dogodilo u Lourdesu u prvih 50 godina sveti\xc5\xa1ta, \xc5\xa1to je sasvim sigurno manje od stvarnog broja ozdravljenja. Podaci o ozdravljenjima dostupni su svim lije\xc4\x8dnicima bez obzira na njihovu nacionalnost ili vjersku pripadnost. Stoga prosje\xc4\x8dno 200-300 lije\xc4\x8dnika godi\xc5\xa1nje posjeti \xc4\x8dudesnu bolnicu. Prirode bolesti od koje ljudi ozdrave kao \xc5\xa1to su \xc5\xbeiv\xc4\x8dan] poreme\xc4\x87aji, koji se \xc4\x8desto spominju, ne \xc4\x8dine ni jednu \xc4\x8detrnaestinu od ukupnog broja; 278 takvih ozdravljenja je zapisano od ukupno 3962 ozdravljenja. Objavljeni su brojevi slu\xc4\x8dajeva ozdravljenja od svake bolesti kao sto su tuberkuloza, tumori, sljepo\xc4\x87a, gluho\xc4\x87a, nijemost itd. No \xc4\x8ditaju\xc4\x87i to nepristrani ljudi ne mogu biti uvjerene da su \xc4\x8dinjenice to\xc4\x8dne i autenti\xc4\x8dne._NEWLINE_Ne postoji nijedan prirodni uzrok sposoban u\xc4\x8diniti tolika ozdravljenja, koja su se dogodila u Lourdesu uz nepristrane svjedoke osim vjerovanja, da je to sve u\xc4\x8dinio Bog. Oni koji odbijaju vjerovati u \xc4\x8dudesnu Bo\xc5\xbeju intervenciju prvo tra\xc5\xbee znanstvene dokaze doga\xc4\x91aja u kemijskom sastavu vode u spilji. Ali tada je slu\xc5\xbebeno objavljeno od strane cijenjenog kemi\xc4\x8dara, koji je napravio analizu vode, da u njoj nema nikakvih ljekovitih prirodnih svojstava. No tada oni nevjerni ka\xc5\xbeu da je mo\xc5\xbeda uzrok tome njezina temperatura. No ipak svi znaju da se hidroterapija koristi i drugdje, a ne samo u Lourdesu, i da ne lije\xc4\x8di sve vrste bolesti. Stoga sva ova izlje\xc4\x8denja i \xc4\x8duda koja se doga\xc4\x91aju mogu dolaziti samo od Boga._NEWLINE_Razni neobi\xc4\x8dni doga\xc4\x91aji se doga\xc4\x91aju u Lourdesu ne samo piju\xc4\x87i vodi iz Lourdskoh Izvora ili se kupaju\xc4\x87i u njemu, nego i za vrijeme Euharistijskih procesija. Sva ova ukazanja i izlje\xc4\x8denja su dovela do toga, da je Lourdes postao jedno od najpoznatijih sveti\xc5\xa1ta u svijetu. No ispo\xc4\x8detka Katoli\xc4\x8dka Crkva, Lourdes nije priznavala kao sveti\xc5\xa1te. Sve do 1862. g. kada je biskup Laurence iz pokrajine Tarbe, dao sve\xc4\x8danu deklaraciju. _NEWLINE_Objavljena je 18. sije\xc4\x8dnja, 1862. g., a u njoj biskup govori: Mi smo inspirirani od strane komisije koja se sastoji od mudrih, svetih, u\xc4\x8denih i iskusnih sve\xc4\x87enika koji su ispitali dijete, prou\xc4\x8dili \xc4\x8dinjenice, sve pregledali i izmjerili dokaza. Tako\xc4\x91er smo zovnuli i znanstvenike, i ostali smo uvjereni, da su Ukazanja natprirodna i bo\xc5\xbeanska, i da posljedice toga su ono \xc5\xa1to je Bernardica vidjela, a to je Bla\xc5\xbeena Djevica Marija. Na\xc5\xa1a uvjerenja su temeljena na Bernardi\xc4\x8dinom svjedo\xc4\x8danstvu, ali iznad svega na stvari koje su se dogodile, stvari koje ne mogu biti ni\xc5\xa1ta drugo nego bo\xc5\xbeansko djelo._NEWLINE_Zbog toga \xc5\xa1to su  ukazanja sva privatna otkrivanja i ne javna otkrivanja, rimokatolici nisu obavezni vjerovati u njih, ali ona ni ne dodaju dodatni materijal u istine Katoli\xc4\x8dke Crkve kao \xc5\xa1to je to u javnim otkrivenjima. U vjerovanju rimokatolika, Bog izabire koga \xc5\xbeeli izlije\xc4\x8diti, a koga ne \xc5\xbeeli izlije\xc4\x8diti. Bernardica je rekla: \xc4\x8covjek mora imati vjeru i moliti se, jer voda nema vrlina bez vjere.'